কন ডি ল্যাঞ্জ
কন ডি ওয়েট ডি ল্যাঞ্জ (ইংরেজি: Con de Lange; জন্ম: ১১ ফেব্রুয়ারি, ১৯৮১ - মৃত্যু: ১৮ এপ্রিল, ২০১৯) কেপ প্রদেশের বেলভিল এলাকায় জন্মগ্রহণকারী ও দক্ষিণ আফ্রিকান বংশোদ্ভূত প্রথিতযশা স্কটিশ আন্তর্জাতিক ক্রিকেটার ছিলেন। স্কটল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ বামহাতি অর্থোডক্স স্পিন অল-রাউন্ডার হিসেবে খেলেছেন। পাশাপাশি ডানহাতে ব্যাটিংয়ে অভ্যস্ত ছিলেন কন ডি ল্যাঞ্জ। ঘরোয়া প্রথম-শ্রেণীর ক্রিকেটে বোল্যান্ডের পক্ষে খেলেছেন। এছাড়াও, কেপ কোবরাস, নাইটস, ফ্রি স্টেট ও নর্দাম্পটনশায়ারের পক্ষে খেলেছেন তিনি।